ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ঋতুস্রাব সংক্রান্ত স্বাস্থ্যবিধি
নয়াদিল্লি, ১২ জুলাই, ২০১৯
বয়ঃসন্ধিকালীন মেয়েদের ঋতুকালীন স্বাস্থ্য আরও উন্নত করতে তারা যাতে দেশের যে কোন স্থান থেকেই স্যানিটারি ন্যাপকিন সংগ্রহ করতে পারে, তা সুনিশ্চিত করতে বিভিন্ন রাজ্য ও কেন্দ্রশাসিত অঞ্চল যেসব কর্মসূচি হাতে নিয়েছে, জাতিয় স্বাস্থ্য মিশনের মাধ্যমে কেন্দ্রীয় সরকার সেগুলিকে সহায়তা করছে।
এই প্রকল্পের আওতায় রয়েছে বয়ঃসন্ধির মেয়েদের ঋতুস্রাব সংক্রান্ত স্বাস্থ্যবিধি সম্পর্কে সচেতন করে তোলা, গ্রামাঞ্চলের অল্পবয়সী মেয়েদের হাতে উচ্চমানের ন্যাপকিন তুলে দেওয়ার ব্যবস্থা, ব্যবহৃত স্যানিটারি ন্যাপকিনগুলির নিরাপদ এবং পরিবেশ-বান্ধব বর্জনের ব্যবস্থা করা, ঋতুস্রাব সংক্রান্ত স্বাস্থ্যবিধি সম্পর্কে আলাপ-আলোচনার জন্য আশা কর্মীদের হাতে মাসিক বৈঠক পরিচালনা করার অর্থ প্রদান ইত্যাদি।
প্রসঙ্গত, কেন্দ্রীয় সরকার স্যানিটারি ন্যাপকিনের সহজলভ্যতা বজায় রাখতে এবং একইসঙ্গে তথ্য, শিক্ষা এবং সংযোগমূলক কাজকর্ম বাড়ানোর জন্য কর্মসূচি পরিকল্পনা ও রূপায়ণের মাধ্যমে জাতীয় স্বাস্থ্য মিশনের অর্থ রাজ্য ও কেন্দ্রশাসিত অঞ্চলগুলির হাতে তুলে দিচ্ছে। স্বাস্থ্য যেহেতু রাজ্যের বিষয়, এ ধরনের কার্যকলাপে কোন স্বেচ্ছাসেবী বা বেসরকারি সংস্থার অংশগ্রহণের ক্ষেত্রে রাজ্য বা কেন্দ্রশাসিত অঞ্চলগুলির প্রশাসন সিদ্ধান্ত নেয়।
আজ লোকসভায় এক প্রশ্নের লিখিত জবাবে এ তথ্য জানান কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/SSS/DM
(Visitor Counter : 206
রাষ্ট্রপতিরসচিবালয়
ডঃ বি. আর .আম্বেদকরের জন্ম বার্ষিকীর প্রাক্কালে রাষ্ট্রপতির শুভেচ্ছা
নতুন দিল্লি, ১৩ এপ্রিল, ২০২০
ডঃ বি. আর .আম্বেদকরের জন্ম বার্ষিকীর প্রাক্কালে রাষ্ট্রপতি শ্রী রামনাথ কোবিন্দ দেশবাসীকে শুভেচ্ছা জানিয়েছেন।
এক বার্তায় রাষ্ট্রপতি বলেছেন, “ভারতীয় সংবিধানের প্রণেতা ডঃ ভীমরাও রামজি আম্বেদকরের জন্মবার্ষিকী উপলক্ষে আমি সকল দেশবাসীকে শুভেচ্ছা ও অভিনন্দন জানাচ্ছি।
একজন সমাজ সংস্কারক, শিক্ষাবিদ, আইনবিদ, অর্থনীতিবিদ, রাজনীতিবিদ এবং আইন বিশেষজ্ঞ হিসাবে ডঃ আম্বেদকর দেশ ও সমাজের কল্যাণে প্রতিনিয়ত চেষ্ট চালিয়ে গিয়েছিলেন।
ডঃ আম্বেদকর এমন একটি সমাজের কল্পনা করেছিলেন যেখানে সামাজিক সম্প্রীতি ও সমতা বিরাজ করবে। এই উদ্দেশ্যে তিনি তাঁর পুরো জীবন সমাজ ও জাতির প্রতি উৎসর্গ করেছিলেন। ডঃ আম্বেদকর ভারতকে এমন একটি প্রগতিশীল ও সর্বব্যাপী সংবিধান উপহার দিয়েছিলেন যা গত কয়েক দশক ধরে আমাদের গণতন্ত্রে আমাদের সহনাগরিকদের বিশ্বাসকে আরও দৃঢ় ও জোরদার করে তুলেছে।
আম্বেদকর জয়ন্তী উপলক্ষে আসুন আমরা ডঃ আম্বেদকারের মহান উচ্চ গুণমান সম্পন্ন, সংগ্রামময় ও মূল্যবোধের কাছ থেকে অনুপ্রেরণা গ্রহণ করি, তাঁর শিক্ষা ও আদর্শকে আমাদের জীবনে নিমজ্জিত করি এবং একটি শক্তিশালী ও সমৃদ্ধ ভারত গঠনে অবদান রাখার জন্য প্রতিশ্রুতিবদ্ধ হই। একিই সঙ্গে কোভিড-১৯-এর মহামারীর কথা মাথায় রেখে,ডঃ আম্বেদকরের জন্ম জয়ন্তী উদযাপনের সময় সকল নাগরিকদের 'সামাজিক দূরত্ব' বজায় রাখা এবং তাদের বাড়িতেই থাকা উচিৎ"।
(CG/SS
বিজ্ঞানওপ্রযুক্তিমন্ত্রক
জল দূষণ নিয়ন্ত্রণে বিজ্ঞান ও প্রযুক্তি দপ্তরের ইন্সপায়ার ফ্যাকাল্টির গবেষকরা এক ধরনের ন্যানো মেটেরিয়াল আবিষ্কার করেছেন
নয়াদিল্লি, ০৬ মে, ২০২০
কেন্দ্রীয় বিজ্ঞান ও প্রযুক্তি দপ্তরের চালু করা ইন্সপায়ার ফ্যাকাল্টি পুরস্কারজয়ী বারাণসীর ইন্ডিয়ান ইন্সটিটিউট অফ টেকনোলজির সহকারী অধ্যাপক ডঃ আশিস কুমার মিশ্রর নেতৃত্বে একটি দল সুপার ক্যাপাসিটর-ভিত্তিক ন্যানো মেটেরিয়াল আবিষ্কার করেছেন, যেটি হাই এনার্জি ডেনসিটি বা উচ্চ ঘনত্ববিশিষ্ট শক্তি সঞ্চয়ে এবং সুপার ক্যাপাসিটরের শক্তি ঘনত্ব বাড়াতে সক্ষম।
জনসংখ্যায় ক্রমাগত বৃদ্ধি এবং প্রযুক্তিগত অগ্রগতির দরুণ শক্তির চাহিদা ক্রমশ বৃদ্ধি পাচ্ছে। এই চাহিদা মানব সমাজে বড় চ্যালেঞ্জ ছুঁড়ে দিয়েছে। এই প্রেক্ষিতে সুপার ক্যাপাসিটরের উচ্চ ঘনত্ববিশিষ্ট সঞ্চিত শক্তিকে দীর্ঘ সময়ের জন্য শক্তি আহরণের ক্ষেত্রে ব্যবহার করা যেতে পারে। এই সুপার ক্যাপাসিটর পদ্ধতি এমনভাবে তৈরি করা হয়েছে, যেখানে কোনও রিচার্জ ছাড়াই দীর্ঘক্ষণ শক্তি পাওয়া যাবে। এর ফল-স্বরূপ, ব্যাটারি চালিত গাড়ি শিল্প বিশেষ লাভবান হবে। কারণ, সুপার ক্যাপাসিটর-ভিত্তিক ব্যাটারি ব্যবস্থায় চার্জ দেওয়া ছাড়াই দীর্ঘক্ষণ শক্তি পাওয়া সম্ভব।
ডঃ মিশ্র ও তাঁর গবেষক দলটি উচ্চ ক্ষমতাসম্পন্ন গ্রাফিন অক্সাইড কম নির্গমনের ক্ষেত্রে যে পদ্ধতি আবিষ্কার করেছে, তা থেকে ভালো ফলাফল পাওয়া সম্ভব। স্বল্প খরচে উৎপাদিত উচ্চ শক্তি ঘনত্ববিশিষ্ট এই সুপার ক্যাপাসিটর পদ্ধতি বাণিজ্যিক দিক থেকে অত্যন্ত লাভজনক। গবেষক দলটির এ সংক্রান্ত উদ্ভাবনের কথা অগ্রণী জার্নাল মেটেরিয়ালস্ রিসার্চ এক্সপ্রেসে প্রকাশিত হয়েছে।
শক্তি সঞ্চয়ের ক্ষেত্রে এই সুপার ক্যাপাসিটর আবিষ্কার প্রসঙ্গে অধ্যাপক ডঃ মিশ্র ও তাঁর গবেষক দলটির পক্ষ থেকে জানানো হয়েছে যে, বর্তমানে তাঁরা নোভেল ন্যানো স্ট্রাকচার অফ কার্বন অ্যান্ড মেটাল সংক্রান্ত এক পদ্ধতি আবিষ্কারের কাজ চলছে। কার্বন নিঃসরণ হার কমানোর ক্ষেত্রে এই পদ্ধতি অত্যন্ত কার্যকর হয়ে উঠবে। এই গবেষক দলটির পক্ষ থেকে আরও জানানো হয়েছে, সুপার ক্যাপাসিটর-ভিত্তিক শক্তি সঞ্চয়ের এই পদ্ধতি একদিকে যেমন ব্যয় সাশ্রয়ী, অন্যদিকে তেমনই জল দূষণ নিয়ন্ত্রণেও কাজে লাগানো সম্ভব। এই অত্যাধুনিক পদ্ধতিতে জল দূষণ নিয়ন্ত্রণে এক ধরনের অপ্টিক্যাল সেন্সর ব্যবহার করা হয়েছে, যা আধুনিক ফটো ডিটেক্টর পদ্ধতির সমতুল। এই ফটো ডিটেক্টর পদ্ধতি জল দূষণ নিয়ন্ত্রণে এবং শক্তি সঞ্চয়ের ক্ষেত্রে ন্যানো মেটেরিয়াল হিসাবে কাজে লাগানো হয়ে থাকে।
(CG/BD/SB
নির্বাচনকমিশন
নির্বাচন কমিশনের ব্যারাকপুর কেন্দ্রের ১১৬ এবং আরামবাগ  কেন্দ্রের ১১০ নম্বর বুথে পুণর্নির্বাচনের নির্দেশ
কলকাতা, ১১ মে , ২০১৯
নির্বাচন কমিশন ব্যারাকপুর লোকসভা কেন্দ্রের বীজপুর বিধানসভা খন্ডের ১১৬ নম্বর কাচড়াপাড়া উদ্বোধনী মাধ্যমিক বিদ্যালয় বুথের ১ নম্বরঘরে এবং আরামবাগ  কেন্দ্রের তারকেশ্বর খন্ডের ১১০ নম্বর লস্করপুর নেতাজী প্রাথমিক বিদ্যালয়ের বুথে পুণর্নির্বাচনের নির্দেশ দিয়েছে।
ভোট নেওয়া হবে ১২ই মে রবিবার সকাল ৭টা থেকে সন্ধ্যে ৬টা পর্যন্ত। ওই বুথ দুটিতে সাধারণ নির্বাচনের পঞ্চম দফায় ৬ই মে ভোট নেওয়াহয়েছিল।
সব দিক পর্যালোচনা করে নির্বাচন কমিশনের সচিবালয় ১৯৫১ সালের জনপ্রতিনিধিত্ব আইনের ৫৮ নম্বর ধারার ২ নম্বর উপধারা অনুযায়ীপশ্চিমবঙ্গের মুখ্য নির্বাচনী আধিকারিককে ওই দুটি বুথে ১২ই মে পুণর্নির্বাচনের নির্দেশ দিয়েছে।
ষষ্ঠ পর্বে পশ্চিমবঙ্গে ৮টি কেন্দ্রে ১২ই মে নির্বাচন হবে।
এগুলি হল তমলুক, কাঁথি, ঘাটাল, ঝাড়গ্রাম , মেদিনীপুর, পুরুলিয়া, বাঁকুড়া এবংবিষ্ণুপুর ।
ব্যারাকপুর এবং আরামবাগ  কেন্দ্রের বুথ দুটিতেও একই সঙ্গে ভোট নেওয়া হবে।
CG/CB
(Visitor Counter : 66
প্রধানমন্ত্রীরদপ্তর
প্রধানমন্ত্রী মালাওয়ি, মোজাম্বিক এবং মাদাগাসকারে ঘূর্ণিঝড় ফ্রেডির কারণে প্রাণহানিতে সমবেদনা জানিয়েছেন
নয়াদিল্লি, ১৫ মার্চ, ২০২৩
প্রধানমন্ত্রী শ্রী ঘূর্ণিঝড় ফ্রেডি-র কারণে মালাওয়ি, মোজাম্বিক এবং মাদাগাসকারের প্রাণহানির ঘটনায় গভীর দুঃখপ্রকাশ করেছেন।
একটি ট্যুইটে প্রধানমন্ত্রী বলেছেন :
“মালাওয়ি, মোজাম্বিক এবং মাদাগাসকারে ঘূর্ণিঝড় ফ্রেডি-র তাণ্ডবে মর্মাহত। রাষ্ট্রপতি @LAZARUSCHAKWERA, রাষ্ট্রপতি ফিলিপ ন্যুসি এবং রাষ্ট্রপতি @SE_Rajoelina, শোকসন্তপ্ত পরিবারগুলি এবং ঘূর্ণিঝড় আক্রান্তদের সমবেদনা জানাই। এই কঠিন সময়ে ভারত আপনাদের পাশে আছে।”
PG/AP/DM/
(
সংসদবিষয়কমন্ত্রক
সংসদে রাজনৈতিক দলগুলির নেতাদের সঙ্গে আজ সরকারের বৈঠক হয়েছে
সংসদের স্বাভাবিক কাজকর্ম সুষ্ঠু ভাবে পরিচালনার জন্য সমস্ত রাজনৈতিক দলের সহযোগিতা চাওয়া হয়েছে : সংসদ বিষয়ক মন্ত্রী
সরকার সংসদে সুস্থ আলোচনা চায় : শ্রী রাজনাথ সিং
নতুন দিল্লি, ২৮ নভেম্বর, ২০২১
সংসদের শীতকালীন অধিবেশন শুরুর একদিনে আগে আজ সংসদে রাজনৈতিক দলগুলির নেতাদের সঙ্গে সরকারের বৈঠক অনুষ্ঠিত হয়। বৈঠকে কেন্দ্রীয় সংসদ বিষয়ক মন্ত্রী শ্রী প্রহ্লাদ যোশী জানান, সংসদের আসন্ন অধিবেশন সম্পর্কে এই বৈঠক আয়োজন করা হয়। তিনি বলেন, শীতকালীন অধিবেশন ২৯ নভেম্বর সোমবার থেকে শুরু হয়ে আগামী ২৩ ডিসেম্বর বৃহস্পতিবার পর্যন্ত চলবে। ২৫ দিনের এই অধিবেশনে মোট ১৯টি সভা হবে। তিনি আরও জানান, আগামীকাল থেকে শুরু হতে চলা শীতকালীন অধিবেশনে পেশ করার জন্য বেশকিছু গুরুত্বপূর্ণ বিষয় চিহ্নিত করা হয়েছে। এজন্য গত ৫ ও ২৭ অক্টোবর বিভিন্ন মন্ত্রক ও দপ্তরের সচিব ও উচ্চপদস্থ আধিকারিকদের নিয়ে দুটি বৈঠক হয়। এই বৈঠকগুলির ওপর ভিত্তি করে প্রাথমিক ভাবে মোট ৩৭টি বিল অধিবেশনে পেশ করা হবে।
তিনটি অধ্যাদেশের পরিবর্তে বিল আনা হবে। উল্লেখ করা যেতে পারে অধ্যাদেশ জারি করার ৬ সপ্তাহের মধ্যে বিলগুলিকে সংসদীয় আইন হিসেবে কার্যকর করা প্রয়োজন। তাই, তিনটি অধ্যাদেশের পরিবর্তে বিল পেশ করার সিদ্ধান্ত হয়েছে। শ্রী যোশী বলেন, সংসদীয় রীতি-নীতি মেনে সরকার যে কোন বিষয়ে আলোচনায় প্রস্তুত রয়েছে। তবে, সংসদীয় কাজকর্ম সুষ্ঠু ভাবে পরিচালনার জন্য তিনি সব রাজনৈতিক দলগুলির সহযোগিতা আহ্বান করেন।
বৈঠকে উপস্থিত সব রাজনৈতিক দলের প্রধানদের বক্তব্য শোনার পর প্রতিরক্ষামন্ত্রী শ্রী রাজনাথ সিং বলেন, রাজনৈতিক দলগুলির পক্ষ থেকে আরও বেশি সময় ধরে আলোচনার প্রয়োজনীয়তার ওপর আগ্রহ প্রকাশ করেছে। এই প্রসঙ্গে প্রতিরক্ষামন্ত্রী বলেন, সরকার সবসময়ই সুস্থ আলাপ-আলোচনার বিষয়ে প্রস্তুত। আজকের বৈঠকে প্রতিরক্ষামন্ত্রী ও সংসদ বিষয়ক মন্ত্রী ছাড়াও কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল, সংসদ বিষয়ক প্রতিমন্ত্রী শ্রী অর্জুনরাম মেঘাওয়াল, শ্রী ভি মুরলিধরন প্রমুখ উপস্থিত ছিলেন।
ভারতীয় জনতা পার্টি ছাড়াও আজকের বৈঠকে ভারতীয় জাতীয় কংগ্রেস, ডিএমকে, জেডি, বিজেডি, বিএসপি, টিআরএস, সমাজবাদী পার্টি, সিপিআই, সিপিআই, টিডিপি, আপনা দল, আপ, আরজেডি সহ ৩০টি রাজনৈতিক দলের প্রতিনিধিরা উপস্থিত ছিলেন।
এবারের শীতকালীন অধিবেশনে যে সমস্ত গুরুত্বপূর্ণ বিল পেশ করা হবে তার মধ্যে রয়েছে -
• নার্কোটিক্স ড্রাগস অ্যান্ড সাইকোট্রপিক সাবট্যান্স  বিল ২০২১ 
• দিল্লি স্পেশাল পুলিশ এস্টাবিলিসমেন্ট  বিল ২০২১ 
• কেন্দ্রীয় ভিজিলেন্স কমিশন  বিল ২০২১ 
• বাঁধ সুরক্ষা বিল ২০১৯, লোকসভায় ইতিমধ্যেই পাশ হয়েছে
• দ্য সারোগেসি  বিল ২০১৯, লোকসভায় ইতিমধ্যেই পাশ হয়েছে
• পিতা-মাতা ও প্রবীণ নাগরিকদের পরিচর্যা ও কল্যাণ  বিল ২০১৯
• দ্যা অ্যাসিস্টেড রিপ্রোডাক্টিভ টেকনলোজি  বিল ২০২০
• হাইকোর্ট ও সুপ্রিমকোর্টের বিচারপতি  সংশোধন বিল ২০২১
• কৃষি আইন প্রত্যাহার বিল, ২০২১
• ক্যান্টনমেন্ট বিল ২০২১
• অভিভাষণ বিল, ২০২১
• ক্রিপ্টোকারেন্সি এবং সরকারি ডিজিটাল মুদ্রা বিল নিয়ন্ত্রণ, ২০২১
• ব্যাঙ্কিং আইন  বিল, ২০২১
• শক্তি সংরক্ষণ  বিল, ২০২১
• বিদ্যুৎ  বিল, ২০২১
• জাতীয় পরিবহণ বিশ্ববিদ্যালয় বিল, ২০২১
• মানব পাচার  বিল, ২০২১
• ন্যাশনাল অ্যান্টি-ডোপিং বিল, ২০২১
• ফিনান্সিয়াল বিজনেস
• ওয়াকফ সম্পত্তি  বিল, ২০১৪  প্রভৃতি
CG/BD/AS/
(Visitor Counter : 115
ক্রেতা, খাদ্যএবংগণবন্টনমন্ত্রক
ন্যায্যমূল্যের দোকানগুলির আর্থিক লেনদেনের ক্ষমতা বৃদ্ধিতে কার্যকরী পদক্ষেপ গ্রহণ করা হবে: খাদ্য দফতরের সচিব
নতুন দিল্লি, ২৭ অক্টোবর, ২০২১
খাদ্য ও গণবন্টন দপ্তরের সচিব সুধাংশু পাণ্ডে জানিয়েছেন ন্যায্য মূল্যের দোকানগুলির আর্থিক লেনদেনের ক্ষমতা বৃদ্ধির জন্য প্রয়োজনীয় পদক্ষেপ গ্রহণ করা হবে। বৈদ্যুতিন ও তথ্য প্রযুক্তি মন্ত্রক, আর্থিক পরিষেবা বিভাগ, পেট্রোলিয়াম ও প্রাকৃতিক গ্যাস মন্ত্রক, ইন্ডিয়ান অয়েল কর্পোরেশন লিমিটেড, ভারত পেট্রোলিয়াম কর্পোরেশন লিমিটেড, হিন্দুস্থান পেট্রোলিয়াম কর্পোরেশন লিমিটেড,কমন সার্ভিস সেন্টার, ই-গভর্ন্যান্স সার্ভিসেস ইন্ডিয়া লিমিটেড এবং সমস্ত রাজ্য/ কেন্দ্রশাসিত অঞ্চলগুলির প্রতিনিধিদের সঙ্গে ভার্চুয়াল বৈঠকে একথা জানান তিনি। এই বৈঠকে কমন সার্ভিস সেন্টারের মুখ্য কার্যনির্বাহী আধিকারিক বিভিন্ন পরিষেবা সম্পর্কে একটি ভিডিও প্রেজেন্টেশন উপস্থাপন করেন। রাজ্য ও কেন্দ্রশাসিত অঞ্চলের প্রতিনিধিরা ন্যায্য মূল্যের দোকানগুলির কার্যকারিতা বৃদ্ধির জন্য কমন সার্ভিস সেন্টারের সহযোগিতার প্রশংসা করেন। বৈঠকে উপস্থিত রাজ্য ও কেন্দ্রশাসিত অঞ্চলের প্রতিনিধিরা জানিয়েছেন, স্থানীয় চাহিদা ও প্রয়োজনীয়তা অনুযায়ী সমস্ত দিক বিচার বিবেচনা করে কমন সার্ভিস সেন্টারের সঙ্গে সমন্বয় গড়ে তোলা হবে।
খাদ্য ও গণবন্টন দপ্তরের সচিব কমন সার্ভিস সেন্টারকে তাদের বর্তমান অবস্থার ওপর ভিত্তি করে বিভিন্ন রাজ্য ও কেন্দ্রশাসিত অঞ্চলে পৃথক কর্মশালা/ ওয়েবিনার আয়োজনের পরামর্শ দেন। এর মাধ্যমে কমন সার্ভিস সেন্টারের সম্ভাব্য সুবিধা প্রদান, ন্যায্যমূল্যের দোকানগুলির আর্থিক লেনদেনের ক্ষমতা বৃদ্ধি ক্ষেত্রে গৃহীত পদক্ষেপের বিষয়ে প্রচারের জন্য আহ্বান জানান তিনি।
তেল বিপণন সংস্থাগুলির প্রতিনিধিরা ন্যায্যমূল্যের দোকানগুলির মাধ্যমে ছোট এলপিজি সিলিন্ডারের খুচরো বিক্রির প্রস্তাবের প্রশংসা করেছেন। তারা জানিয়েছেন, আগ্রহী রাজ্য ও কেন্দ্রশাসিত অঞ্চলের সঙ্গে সমন্বয়ের মাধ্যমে প্রয়োজনীয় সহায়তা দেওয়া হবে। এদিনের বৈঠকে আর্থিক পরিষেবা বিভাগের প্রতিনিধিরাও ন্যায্যমূল্যের দোকানগুলির মাধ্যমে আর্থিক পরিষেবা প্রদানের প্রস্তাবে প্রশংসা জানিয়েছেন। এমনকি ন্যায্য মূল্যের দোকানের ডিলারদের মূলধন বৃদ্ধিতে মুদ্রা ঋণের সুবিধা ও আগ্রহী রাজ্য/কেন্দ্রশাসিত অঞ্চলগুলির সঙ্গে সমন্বয় গড়ে তুলে প্রয়োজনীয় সহায়তা দেওয়া হবে। বৈঠকের শেষে খাদ্য ও গণবন্টন দপ্তরের সচিব রাজ্য/কেন্দ্রশাসিত অঞ্চলগুলিকে এবিষয়ে ন্যায্যমূল্যের দোকানের ডিলারদের সচেতন করে তোলার আহ্বান জানান।
CG/SS/SKD/
(Visitor Counter : 119
অর্থমন্ত্রক
হালুয়া রান্নার মধ্য দিয়ে ২০২০-২১-এর কেন্দ্রীয় সাধারণ বাজেট ছাপানোর কাজ শুরু
নয়াদিল্লি, ২০ জানুয়ারি, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমনের উপস্থিতিতে আজ সকালে নতুন দিল্লির নর্থ ব্লকে হালুয়া রান্নার মধ্য দিয়ে ২০২০-২১-এর কেন্দ্রীয় সাধারণ বাজেট ছাপানোর কাজ শুরু হয়েছে।
২০২০-২১-এর কেন্দ্রীয় সাধারণ বাজেট পেশ করা হবে পয়লা ফেব্রুয়ারি। বাজেটের গোপনীয়তা বজায় রাখার জন্য যে সমস্ত আধিকারিক এই বাজেট তৈরির কাজে যুক্ত ছিলেন, তাঁরা নির্দিষ্ট একটি ঘেরাটোপের মধ্যে বাজেট পেশ হওয়ার সময় পর্যন্ত আবদ্ধ থাকেন। এই কর্মী ও আধিকারিকরা সংসদে কেন্দ্রীয় অর্থমন্ত্রী বাজেট পেশ করার পরেই তাঁদের নিকটজনদের সঙ্গে যোগাযোগ করতে পারেন।
শ্রীমতী সীতারমনের সঙ্গে দপ্তরের প্রতিমন্ত্রী শ্রী অনুরাগ সিং ঠাকুর, অর্থ সচিব শ্রী রাজীব কুমার, অর্থনীতি বিষয়ক সচিব শ্রী অতনু চক্রবর্তী, রাজস্ব সচিব শ্রী ডঃ এ বি পান্ডে, বিনিয়োগ ও সরকারি সম্পত্তি ব্যবস্থাপনা সচিব শ্রী তুহিনকান্ত পান্ডে, ব্যয় সচিব শ্রী টি ভি সোমানাথন হালুয়া তৈরির এই অনুষ্ঠানে উপস্থিত ছিলেন। কেন্দ্রীয় প্রত্যক্ষ কর পর্ষদের চেয়ারম্যান শ্রী পি সি মোদী, কেন্দ্রীয় অপ্রত্যক্ষ কর ও সীমাশুল্ক পর্ষদের চেয়ারম্যান শ্রী জন জোসেফ, এই দুই পর্ষদের সদস্যরা, বাজেটের যুগ্ম সচিব শ্রী রজত মিশ্র সহ অর্থ মন্ত্রকের যে সমস্ত কর্মী ও আধিকারিকরা এই বাজেট তৈরি ও ছাপানোর কাজে যুক্ত, তাঁরাও উপস্থিত ছিলেন। এরপর, অর্থমন্ত্রী বাজেট ছাপানোর জায়গাটি পরিদর্শন করেন।
CG/CB/DM
(Visitor Counter : 89
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১২৮ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ২২ কোটি ৪৫ লক্ষেরও বেশি টিকার ডোজ রয়েছে
নয়াদিল্লি, ১৮ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১২৮ কোটি ৪৯ লক্ষ ৮৬ হাজার ৩৪০টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ২২ কোটি ৪৫ লক্ষ ৬৩ হাজার ৫৪১টি ডোজ হাতে রয়েছে।
CG/SS/SB
(Visitor Counter : 80
নারীওশিশুবিকাশমন্ত্রক
কোভিড-১৯ মহামারীর ফলে প্রভাবিত হওয়া শিশুদের জন্য ‘সমবেদনা’ হেল্পলাইনের মাধ্যমে টেলি-পরামর্শ
নয়াদিল্লি, ১৭ মে, ২০২১
কোভিড-১৯ মহামারীর সময় প্রভাবিত শিশুদের মনস্তাত্ত্বিক এবং অনুভূতি সম্পর্কিত সহায়তার জন্য জাতীয় অধিকার সুরক্ষা কমিশন  ‘সমবেদনা’ হেল্পলাইনের মাধ্যমে টেলি-পরামর্শ দিচ্ছে। ‘সমবেদনা’ হল মানসিক স্বাস্থ্যের বিকাশের ক্ষেত্রে সহানুভূতির মনোভাব নিয়ে মনস্তাত্ত্বিক সাহায্য পৌঁছে দেওয়ার মাধ্যম। কোভিড-১৯ মহামারীর দরুণ প্রভাবিত শিশুদের মনস্তাত্ত্বিক সাহায্য দেওয়ার উদ্দেশ্যেই এই টেলি-পরামর্শ পরিষেবা শুরু করা হয়েছে। বেঙ্গালুরুর জাতীয় স্তরের মনস্তাত্ত্বিক চিকিৎসা প্রতিষ্ঠান নিমহ্যান্স-এর অধ্যাপক ডঃ শেখর শেষাদ্রির নেতৃত্বে বিশেষজ্ঞ / পরামর্শদাতা / মনস্তাত্ত্বিকদের নিয়ে গঠিত একটি দল কোভিড-১৯ সম্পর্কিত বিভিন্ন বিষয়ে মানসিক উদ্বেগ দূর করার লক্ষ্যে পরিষেবা দিচ্ছে।
মহামারীর সময় শিশুদের মধ্যে মানসিক চাপ, দুশ্চিন্তা, ভীতি ও অন্যান্য কুপ্রভাব দূর করতে টেলি-পরামর্শের মাধ্যমে মনস্তাত্ত্বিক সাহায্য প্রদান করাই ‘সমবেদনা’ পরিষেবার উদ্দেশ্য। মনস্তাত্ত্বিক এই পরিষেবা সোম থেকে শনিবার সকাল ১০টা থেকে বেলা ১টা পর্যন্ত এবং দুপুর ৩টে থেকে রাত ৮টা পর্যন্ত পাওয়া যাচ্ছে। আগ্রহী এবং পরামর্শ গ্রহণে ইচ্ছুক শিশুরা তাদের অভিভাবক / পিতা-মাতার সাহায্যে নিঃশুল্ক নম্বর - 1800-121-2830 ফোন করে পরামর্শ নিতে পারে। এই টেলি-পরামর্শ পরিষেবা তিনটি পৃথক ক্ষেত্রে দেওয়া হচ্ছে। এগুলি হল – কোয়ারেন্টাইন / আইসোলেশন / কোভিড কেয়ার সেন্টারে থাকা শিশু; যে সমস্ত শিশুর পিতা-মাতা / পরিবারের সদস্য অথবা নিকট আত্মীয়স্বজন যাঁরা কোভিডে আক্রান্ত; কোভিড-১৯ মহামারীর দরুণ যে সমস্ত শিশু তাদের বাবা-মা-কে হারিয়েছেন।
সারা দেশ জুড়ে শিশুরা টোল ফ্রি নম্বরে ফোন করে মনস্তাত্ত্বিক টেলি-পরামর্শ একাধিক আঞ্চলিক ভাষায় পেতে পারে। বাংলা সহ তামিল, তেলেগু, কন্নড়, ওড়িয়া, মারাঠি ও গুজরাটি ভাষায় এই পরিষেবা পাওয়া যাচ্ছে। উল্লেখ করা যেতে পারে, গত বছর সেপ্টেম্বর মাসে কোভিড-১৯ মহামারীর সময় প্রতিকূল পরিস্থিতিতে মনস্তাত্ত্বিক সহায়তা প্রদানের জন্য এই টেলি-পরামর্শ পরিষেবার সূচনা হয়েছিল।
জাতীয় শিশু অধিকার সুরক্ষা কমিশন একটি বিধিবদ্ধ সংস্থা এবং এই সংস্থাটি কেন্দ্রীয় মহিলা ও শিশুকল্যাণ মন্ত্রকের অধীনে কাজ করে থাকে।
CG/BD/DM/
(Visitor Counter : 212
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৭২ কোটি ৭০ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ৪ কোটি ৯০লক্ষেরও বেশি অব্যবহৃত টিকার ডোজ রয়েছে , আরো ৮কোটির টিকা পাঠানো হচ্ছে
নতুনদিল্লী, ১৩ই সেপ্টেম্বর, ২০২১
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৭২,৭০,৪৮,৩২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে ৮,২৫,০০০ টি ডোজ সরবরাহ করা হবে ।
রাজ্য ও কেন্দ্রশাসিত অঞ্চলগুলির কাছে এখনও ৪,৯০,৩৬,৫২৫ টি টিকার ডোজ আছে।
CG/CB/
(Visitor Counter : 139
প্রধানমন্ত্রীরদপ্তর
আগামীকাল একদিনের জন্য জম্মু ও কাশ্মীর সফরে যাচ্ছেন প্রধানমন্ত্রী
নয়াদিল্লি, ১৮ এপ্রিল, ২০১৮
আগামীকাল, অর্থাৎ ১৯শে মে, জোজিলা সুড়ঙ্গ পথ নির্মাণ প্রকল্পের সূচনা করতে একদিনের জন্য জম্মু ও কাশ্মীর সফরে যাচ্ছেন প্রধানমন্ত্রী শ্রী নরেন্দ্র মোদী। এর শিলান্যাস উপলক্ষে একটি ফলকেরও আবরণ উন্মোচন করবেন তিনি। লেহ-তে ১৯তম কুশোক বাকুলা রিনপোকে-র জন্ম শতবর্ষ পূর্তির সমাপ্তি অনুষ্ঠানেও যোগ দেবেন প্রধানমন্ত্রী।
১৪ কিলোমিটার দীর্ঘ জোজিলা সুড়ঙ্গ পথের নির্মাণ কাজ শেষ হলে তা হবে ভারত ও এশিয়ার এক দীর্ঘতম সড়ক সুড়ঙ্গ পথ। এ বছরের গোড়ার দিকে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির এক বৈঠকে এই সুড়ঙ্গ পথ নির্মাণের প্রস্তাবে অনুমোদন দেওয়া হয়। এটির নির্মাণ কাজ সম্পূর্ণ হলে শ্রীনগর, কার্গিল এবং লেহ-র মধ্যে সকল রকম আবহাওয়ার উপযোগী এক সংযোগ ও যোগাযোগ ব্যবস্থা স্থাপিত হবে। বর্তমানে জোজিলা পাস অতিক্রম করতে সময় লেগে যায় সাড়ে তিন ঘন্টার মতো। কিন্তু সুড়ঙ্গ পথে এই দৈর্ঘ্যই অতিক্রম করা যাবে মাত্র ১৫ মিনিটে। এর নির্মাণ কাজের সঙ্গে যুক্ত রয়েছে সংশ্লিষ্ট অঞ্চলের অধিবাসীদের আর্থ-সামাজিক তথা সাংস্কৃতিক বিকাশের প্রভূত সুযোগ ও সম্ভাবনা। তাছাড়া, কৌশলগত দিক থেকেও এই সুড়ঙ্গ পথটির গুরুত্ব হবে অপরিসীম।
শ্রীনগরের শের-এ-কাশ্মীর আন্তর্জাতিক সম্মেলনকেন্দ্রে ৩৩০ মেগাওয়াট উৎপাদন ক্ষমতাসম্পন্ন কিষাণ গঙ্গা জলবিদ্যুৎ কেন্দ্রটি এদিন জাতির উদ্দেশে উৎসর্গ করবেন শ্রী নরেন্দ্র মোদী। শ্রীনগর রিং রোডের শিলান্যাসও করবেন তিনি।
অন্যদিকে, জম্মুর জেনারেল জোরাওয়ার সিং প্রেক্ষাগৃহে আয়োজিত এক অনুষ্ঠানে পাকুল দাল বিদ্যুৎ প্রকল্পের ভিত্তিপ্রস্তর স্থাপনের পাশাপাশি জম্মু রিং রোডের নির্মাণ কাজেরও সূচনা করবেন তিনি। শ্রী মাতা বৈষ্ণোদেবী তীর্থ পর্ষদের রোপওয়ে এবং তারাকোট মার্গের উদ্বোধনও রয়েছে প্রধানমন্ত্রীর এদিনের কর্মসূচির মধ্যে। তারাকোট মার্গটি খুলে দেওয়া হলে বৈষ্ণোদেবী দর্শনে বিশেষ সুবিধা হবে লক্ষ লক্ষ তীর্থযাত্রীর।
জম্মু ও শ্রীনগরের রিং রোডগুলি এই দুটি শহরের যানজট কমিয়ে আনতে অনেকটাই সাহায্য করবে। এছাড়াও, সড়কপথে যাতায়াত হয়ে উঠবে আরও দ্রুত, নিরাপদ ও সুবিধাজনক। তাছাড়া, একটি পরিবেশ-বান্ধব প্রকল্প হিসাবেও এটিকে চিহ্নিত করা হয়েছে।
জম্মুতে শের-এ-কাশ্মীর কৃষিবিজ্ঞান ও প্রযুক্তি বিশ্ববিদ্যালয়ের সমাবর্তন অনুষ্ঠানেও যোগ দেবেন শ্রী মোদী।
CG/SKD/DM/….
(Visitor Counter : 90
মানবসম্পদবিকাশমন্ত্রক
অস্ট্রেলিয়ার ডক্টরেট পাঠ্যক্রমের ছাত্রছাত্রীদের জন্য বৃত্তি প্রদানের কথা জানালো আইআইটি খড়্গপুর
কলকাতা, ১০ ডিসেম্বর, ২০১৯
অস্ট্রেলিয়ার শিক্ষা প্রতিষ্ঠানগুলির সঙ্গে বর্তমানে চালু ছাত্র বিনিময় কর্মসূচির অঙ্গ হিসাবে আইআইটি খড়্গপুর সেদেশের মেলবোর্ন বিশ্ববিদ্যালয়ের ছাত্রছাত্রীদের জন্য অত্যন্ত প্রতিযোগিতাপূর্ণ যোগ্যতার ভিত্তিতে বৃত্তি প্রদানের কথা ঘোষণা করেছে। এই বৃত্তি প্রদান কর্মসূচি ২০২০-২১ শিক্ষাবর্ষ থেকেই শুরু হচ্ছে। আইআইটি খড়্গপুর এবং মেলবোর্ন বিশ্ববিদ্যালয় যৌথভাবে যে ডক্টরেট পাঠ্যক্রমের আয়োজন করছে, তার আওতায় নথিভুক্ত ছাত্রছাত্রীরা বৃত্তির সুবিধা পাবেন। আজ মেলবোর্নে ‘মেলবোর্ন - ইন্ডিয়া পার্টনারশিপ প্রোগ্রাম অ্যান্ড অ্যাকাডেমি কনফারেন্স’ - এর সূচনা করে একথা জানান, আইআইটি খড়্গপুরের অধ্যাপক শ্রীমান কুমার ভট্টাচার্য। তিনি আরও বলেন, প্রত্যেক ছাত্রছাত্রী বৃত্তি-স্বরূপ বার্ষিক ৩০ হাজার অস্ট্রেলীয় ডলার বা ভারতীয় মুদ্রায় ১৪ লক্ষ ৬০ হাজার টাকা করে পাবেন। এই অর্থ টিউশন-সহ থাকা-খাওয়া, যাওয়া আসা-সহ ডক্টরেট পাঠ্যক্রমে অন্যান্য খাতে ব্যবহার করা যাবে। অস্ট্রেলিয়ার এই বিশ্ববিদ্যালয় থেকে ডক্টরেট পাঠ্যক্রমের জন্য আসা মনোনীত দু’জন ছাত্রছাত্রীকে এই বৃত্তি প্রদান করা হবে।
উল্লেখ করা যেতে পারে, আইআইটি খড়্গপুর অস্ট্রেলিয়ার একাধিক বিশ্ব মানের বিশ্ববিদ্যালয়ের সঙ্গে যৌথভাবে ডক্টরেট পাঠ্যক্রমের আয়োজন করছে। এ ধরনের কর্মসূচি আয়োজনের উদ্দেশ্যই হ’ল শিক্ষা ও গবেষণা ক্ষেত্রে সহযোগিতা বৃদ্ধি। ২০১৮ সালে এই কর্মসূচি সূচনার পর থেকে আইআইটি খড়্গপুরের নয় জন ছাত্রছাত্রী মেলবোর্ন বিশ্ববিদ্যালয়ে ডক্টরেট কোর্সের জন্য নাম নথিভুক্ত করেছেন। একইভাবে, মেলবোর্ন বিশ্ববিদ্যালয়ের একজন পড়ুয়া আইআইটি খড়্গপুরে এই পাঠ্যক্রমের জন্য এসেছেন। মেলবোর্ন বিশ্ববিদ্যালয়ের পাশাপাশি, আইআইটি খড়্গপুর নিউজিল্যান্ডের অকল্যান্ড বিশ্ববিদ্যালয় এবং কানাডায় অ্যালবার্টা বিশ্ববিদ্যালয়ের সঙ্গে যৌথ ডক্টরেট পাঠ্যক্রমের পরিকল্পনা করছে। অদূর ভবিষ্যতে আসিয়ান ও সার্ক গোষ্ঠীভুক্ত দেশগুলির ছাত্রছাত্রীদের জন্যও যৌথ ডক্টরেট পাঠ্যক্রমের আওতায় মনোনীত ছাত্রছাত্রীদের বৃত্তি দেওয়ার পরিকল্পনা করেছে আইআইটি খড়্গপুর।
SSS/BD/SB
(Visitor Counter : 12
প্রধানমন্ত্রীরদপ্তর
সৌদি আরবের রাজার সঙ্গে প্রধানমন্ত্রীর টেলিফোনে কথা
নতুন দিল্লি, ৯ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আজ সৌদি আরবের রাজা সালমান বিন আব্দুলাজিজ আল সাউদ-এর সঙ্গে টেলিফোনে কথা বলেছেন।
কোভিড-১৯ মহামারীর প্রেক্ষিতে বিশ্বজুড়ে উদ্ভুত সঙ্কটের বিষয়ে দুই নেতা আলোচনা করেছেন।
প্রধানমন্ত্রী জি-২০ গোষ্ঠীর বর্তমান সভাপতি হিসেবে সৌদি আরবের নেতৃত্বের প্রশংসা করেছেন । উভয় নেতা এই মহামারীর বিরুদ্ধে সমন্বিত প্রয়াস গ্রহণে জি-২০-র উদ্যোগের বিষয়ে সহমত ব্যক্ত করেছেন। জি-২০-র বর্তমানে মূল অগ্রাধিকারের বিষয়গুলি নিয়েও তাঁরা আলোচনা করেছেন।
শ্রী মোদী, ভারত এবং সৌদি আরবের মধ্যে দ্বিপাক্ষিক সম্পর্কের বিষয়ে সন্তোষ প্রকাশ করেছেন এবং সব ক্ষেত্রে সহযোগিতা আরও দৃঢ় করার বিষয়ে অঙ্গীকার ব্যক্ত করেছেন। কোভিড-১৯ মহামারীর সময় সৌদি আরবে আটকে থাকা ভারতীয়দের রাজা সালমান যেভাবে সাহায্য করেছেন প্রধানমন্ত্রী তাঁর জন্য বিশেষ ধন্যবাদ জানিয়েছেন।
রাজা সালমান বিন আব্দুলাজিজ আল সাউদ, সৌদি রাজ পরিবারের অন্যান্য সদস্য এবং সেদেশের সব নাগরিকদের সুস্বাস্থ্য এবং উন্নতি প্রধানমন্ত্রী কামনা করেছেন। তিনি সকলের প্রতি তাঁর শুভেচ্ছাও জানিয়েছেন।
(CG/CB/SKD
প্রধানমন্ত্রীরদপ্তর
বিলাসপুরে প্রধানমন্ত্রী গ্রাম সড়ক যোজনার কাজে সন্তোষ প্রকাশ প্রধানমন্ত্রীর
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদী ছত্তিশগড়ের বিলাসপুরে প্রধানমন্ত্রী গ্রাম সড়ক যোজনার কাজে সন্তোষ প্রকাশ করেছেন।
অরুণ সাউ – এর এক ট্যুইটের জবাবে প্রধানমন্ত্রী তাঁর ট্যুইটে বলেন, “ছত্তিশগড়ের বিলাসপুরে জনগণের এই আনন্দের সঙ্গে সামিল সমগ্র দেশ। প্রধানমন্ত্রী গ্রাম সড়ক যোজনার এই সাফল্য অত্যন্ত উৎসাহব্যঞ্জক”।
PG/PM/SB
(
প্ৰধানমন্ত্ৰীৰ কাৰ্যালয়
কৰ্ণাটকৰ হুবলী ভ্ৰমণ প্ৰধানমন্ত্ৰীৰ ১.৫ এমএমটি মাংগালোৰ এছপিআৰ আৰু ২.৫ এমএমটি পাডুৰ এছপিআৰ ৰাষ্ট্ৰৰ নামত উৎসৰ্গা আইআইটি ধাৰৱাড আৰু আইআইআইটি ধাৰৱাডৰ আধাৰশিলা স্থাপন প্ৰধানমন্ত্ৰী আৱাস যোজনাৰ অধীনত ২৩৫০ উপভোক্তাৰ ই-গৃহ প্ৰৱেশ প্ৰত্যক্ষ বিভিন্ন উন্নয়নমূলক প্ৰকল্প মুকলি প্ৰধানমন্ত্ৰীৰ
প্ৰধানমন্ত্ৰী শ্ৰী নৰেন্দ্ৰ মোদীয়ে অন্ধ্ৰ প্ৰদেশ, তামিলনাডু আৰু কৰ্ণাটক ভ্ৰমণৰ অন্তিম কাৰ্যসূচী হিচাপে কৰ্ণাটকৰ হুবলী ভ্ৰমণ কৰে৷ হুবলীৰ গাব্বাৰত তেওঁ কেইবাটাও উন্নয়নমূলক প্ৰকল্প মুকলি কৰে৷
প্ৰধানমন্ত্ৰীয়ে এখন ফলক উন্মোচন কৰি ধাৰৱাডত সৰ্বভাৰতীয় কাৰিকৰী প্ৰতিষ্ঠান আৰু সৰ্বভাৰতীয় তথ্য-প্ৰযুক্তি প্ৰতিষ্ঠানৰ আধাৰশিলা স্থাপন কৰে৷
এই অনুষ্ঠানতে প্ৰধানমন্ত্ৰীয়ে ধাৰবাডৰ চিটী গেছ বিতৰণ প্ৰকল্প ৰাইজৰ বাবে মুকলি কৰে৷ নাগৰিকলৈ স্বচ্ছ ইন্ধনৰ সুবিধা বৃদ্ধি কৰিবলৈ চৰকাৰে চিটী গেছ বিতৰণ নেটৱৰ্কৰ সম্প্ৰসাৰণত অত্যন্ত গুৰুত্ব প্ৰদান কৰিছে৷
শক্তিখণ্ডৰ সুৰক্ষা নিশ্চিত কৰিবলৈ ১.৫এমএমটি মাংগালোৰ ষ্ট্ৰেটেজিক পেট্ৰ’লিয়াম ৰিজাৰ্ভ আৰু ২.৫এমএমটি পাডুৰ এছপিআৰ সুবিধা প্ৰধানমন্ত্ৰীয়ে ৰাষ্ট্ৰৰ নামত উৎসৰ্গা কৰে৷
প্ৰধানমন্ত্ৰী মোদীয়ে লগতে ১৮ কিলোমিটাৰজোৰা চিকঝাজুৰ-মায়াকোণ্ডা খণ্ডৰ দ্বৈতকৰণ প্ৰক্ৰিয়া উদ্বোধন কৰে৷ চিকঝাজুৰ-মায়াকোণ্ডা খণ্ড হ’ল ১৯০ কিলোমিটাৰ দৈৰ্ঘজোৰা হুবলী-চিকঝাজুৰ দ্বৈত প্ৰকল্পৰ অংশ আৰু ই দক্ষিণ পশ্চিম ৰেলৱে’ৰ বাংগালুৰু-হুবাল্লী পথত অৱস্থিত৷ দ্বৈতকৰণে বাংগালুৰুৰ পৰা হুবাল্লী, বেলাগাভী, পুনে, গোৱা আৰু মুম্বাইলৈ ৰেল যোগাযোগ অধিক গতিশীল কৰিব৷
সকলোৰে বাবে আৱাসগৃহৰ প্ৰতিশ্ৰুতি ৰক্ষা কৰি প্ৰধানমন্ত্ৰীয়ে আৱাস যোজনাৰ অধীনত নিৰ্মিত ২৩৫০ গৃহৰ ই-গৃহ প্ৰৱেশ প্ৰত্যক্ষ কৰে৷